കാക്കാഴം റെയില്വേ മേല്പ്പാലത്തിലെ കുഴിയടച്ചു അമ്ബലപ്പുഴ: കാക്കാഴം റെയില്വെ മേല്പ്പാലത്തിലെ അപകടകരമായ കുഴി താല്ക്കാലികമായി അടച്ചു. നടപടി മംഗളം വാര്ത്തയെത്തുടര്ന്ന്. മേല്പ്പാലത്തില് ഒരാഴ്ച മുമ്ബ് അടച്ച കുഴി കനത്ത മഴയെത്തുടര്ന്ന് വീണ്ടും അപകടകരമായ രീതിയില് രൂപപ്പെട്ടത് ഇന്നലെ മംഗളം റിപ്പോര്ട്ടു ചെയ്തിരുന്നു. തുടര്ന്നാണ് പൊതുമരാമത്ത് വകുപ്പുദ്യോഗസ്ഥരുടെ നിര്ദേശ പ്രകാരം ഇന്നലെ വൈകിട്ട് താല്ക്കാലികമായി കുഴിയടച്ചത്. ഒരാഴ്ചയ്ക്കുള്ളില് പൂര്ണമായും തകരാറ് പരിഹരിക്കുമെന്ന് ഉദ്യോഗസ്ഥര് പറഞ്ഞു. മേല്പ്പാലത്തില് രൂപപ്പെട്ട കുഴി ചെറുതും വലുതുമായ പല അപകടങ്ങള്ക്കും കാരണമായിത്തീര്ന്നിരുന്നു. ഏതാനും മാസത്തിനിടെ ഇവിടെ പല തവണ അറ്റകുറ്റപ്പണി നടത്തിയിരുന്നു. എന്നാല് മണിക്കൂറുകള്ക്കകം കുഴി പഴയ രീതിയിലാകുകയാണ് പതിവ്.